**ក្រុមហ៊ុន Rolls-Royce Motor Cars /ក្រុម​ហ៊ុន Louis XIII Holdings**

**សេចក្តីប្រកាស​ព័ត៌មានរួម**

**សហគ្រិនដ៏ជោគជ័យ លោក Stephen hung បញ្ជាទិញ​​រថយន្ត Rolls-Royce ម៉ូដែល Phantom ក្នុង​ចំនួន​ច្រើនជាង​គេបំផុត​ពុំធ្លាប់​មាន សម្រាប់​​ប្រើ​ប្រាស់​នៅ​សណ្ឋាគារ Louis XIII ក្នុងទីក្រុង​ម៉ាកាវ**

**ថ្ងៃទី ១៦​ កញ្ញា ២០១៤**

សហគ្រិន​ដ៏ជោគជ័យមួយរូប គឺលោក Stephen Hung បាន​ទិញរថយន្ត Rolls-Royce ម៉ូដែល Phantom ក្នុង​ចំនួន​ច្រើន​បំផុត​ពុំធ្លាប់មាន​ពីមុន​ឡើយក្នុងពិភពលោក ដោយ​បាន​បញ្ជាទិញ​​ម៉ូដែល Phantom ប្រភេទ​​តួ​វែង​តាម​ការ​កុម្ម៉ង់ (តាមកម្មវិធី bespoke) ចំនួន​រហួត​ដល់ទៅ ៣០ គ្រឿង សម្រាប់​យក​ទៅប្រើប្រាស់​នៅ​សណ្ឋាគារ Louis XIII របស់​លោកនៅក្នុង​ទីក្រុង​ម៉ាកាវ ​។

​នេះ គឺជា​ការ​បញ្ជាទិញ​តែ​មួយ​លើកក្នុង​ចំនួន​​ច្រើន​ជាង​គេ​បំផុត​ដែលពុំធ្លាប់មាន សម្រាប់​រថយន្ត Rolls-Royce ។ ​ក្នុងនោះ ​រថយន្ត​ចំនួនពីរគ្រឿង គឺជា​រថយន្ត Rolls-Royce ម៉ូដែល Phantom ​ថ្លៃជាងគេ​បំផុត​ ដែល​ក្រុម​ហ៊ុន Rolls-Royce ​បាន​ផលិត ។

កិច្ច​ព្រមព្រៀង​ទិញ​ដូរ​នេះ បានប្រព្រឹត្តិទៅ​ជាផ្លូវ​ការ​នៅថ្ងៃទី ១៦ ខែ​កញ្ញា ឆ្នាំ ២០១៤ នៅក្នុង​ពិធី​ចុះ​ហត្ថលេខា នៅ​ឯ​​រោង​ចក្រ​របស់​រថយន្ត Rolls-Royce នៅឯ Goodwood ក្នុងទីក្រុង West Sussex ប្រទេស​អង់គ្លេស ។ ពិធីចុះហត្ថលេខា​មានការ​ចូលរួម​ពី​អគ្គ​នាយក​ប្រតិបត្តិ​របស់ក្រុមហ៊ុន​ Rolls-Royce គឺ​លោក Torsten Mueller-Oetvoes ប្រធានក្រុម​ហ៊ុន Louis XIII លោក Stephen Hung ក្រុម​ប្រឹក្សា​ភិបាល​ក្រុមហ៊ុន Rolls-Royce Motor Cars ប្រធាន​​ប្រតិបត្តិ​នានារបស់​ក្រុម​ហ៊ុន Louis XIII និង​តំណាង​មួយ​រូប​មក​ពី​ក្រុមហ៊ុន​​ ​គ្រឿង​អលង្កា Graff Diamonds ។

ប្រធានក្រុម​ហ៊ុន Louis XIII លោក Stephen Hung បាន​និយាយថា៖ *“ទីក្រុង​ម៉ាកាវ​កំពុង​តែវិវត្ត​​យ៉ាង​លឿន​ ក្លាយ​ជា​រដ្ឋធានី​ដ៏​ប្រណីតរបស់ពិភពលោក ហើយ​យើងខ្ញុំ​​មាន​កិត្តិយស​ដែល​មាន​ឱកាស​ជួយ​បន្ថែម​នូវភាព​ល្អ​ប្លែក​គេ​​របស់ទីក្រុង​ម៉ាកាវ​នេះ ដោយ​បាន​បញ្ជាទិញ​រថយន្ត​ Rolls-Royce ម៉ូដែល Phantom ច្រើន​ជាង​គេ​បំផុត​លើ​លោក ដោយ​ក្នុង​នោះ​រាប់បញ្ចូលទាំង​រថយន្តមហាប្រណីត​បំផុត​​ចំនួនពីរ​គ្រឿង​ដែល​ក្រុម​ហ៊ុន Rolls-Royce បាន​ផលិត ។ ក្រុម​ហ៊ុន Louis XIII និង​ក្រុមហ៊ុន Rolls-Royce Motor Cars មាន​ទស្សនៈដូចគ្នា គឺ​ផ្ដល់​បទ​ពិសោធន៍​ល្អ​ឥត​ខ្ចោះ​​ដល់​អតិថិជន​ដែលមានសុភវិនិច្ឆ័យ​បំផុត​លើ​ពិភពលោក។”*

អគ្គ​នាយក​ប្រតិបត្តិ​របស់ក្រុមហ៊ុន​ Rolls-Royce Motor Cars លោក Torsten Mueller-Oetvoes បាន​ថ្លែង​ថា៖ *“ក្រុមហ៊ុន Rolls-Royce Motor Cars មានក្តី​រីក​រាយ និង​មានកិត្តិយស​ដែល ​លោក Stephen Hung បានបញ្ជាទិញរថយន្ត Rolls-Royce ម៉ូដែល Phantom ក្នុងចំនួនដ៏ច្រើន​បំផុតក្នុង​មួយ​លើក​ ក្នុង​ប្រវត្តិសាស្ត្រ​របស់​ក្រុមហ៊ុន ។ ​សណ្ឋាគារ Louis XIII នឹង​ក្លាយជា​ទស្សនីយភាព​​ជាទី​ចាប់​អារម្មណ៍​បំផុត​ ​ដែលគេ​ធ្លាប់​បាន​ឃើញ​នៅក្នុងទីក្រុង​ម៉ាកាវ នៅពេល​ដែល​រថយន្តទាំងនេះនឹង​បាន​ទៅ​ដល់​សណ្ឋាគារ Louis XIII នៅក្នុង​ឆ្នាំ ២០១៦ ។ ការ​បញ្ជាទិញ​របស់លោក Stephen Hung ស​ឲ្យ​ឃើញពី​កម្រិត​ខ្ពស់​បំផុត​នៃ​រថយន្ត​ម៉ូដែល Phantom ដែលជារថយន្ត​ជម្រើស​សម្រាប់​អ្នក​ដែល​ចង់​បាន​ភាព​ប្រណីត​បំផុត​ក្នុង​លោក។” ​*

រថយន្ត​នីមួយៗ​ក្នុង​ចំណោមរថយន្ត Rolls-Royce ៣០ គ្រឿង​នោះ នឹង​ត្រូវ​បាន​ផលិត​ច្នៃ​ដោយ​​ក្រុម​ការងារ​​ផ្នែក​រចនា​តាមការ​កុម្ម៉ង់ (Bespoke) នៅឯ Goodwood ដែលនឹង​ធ្វើការ​ងារ​ដោយ​សហការ​ជិត​ស្និត​ជាមួយនឹង​លោក Stephen Hung និង​ក្រុម​ហ៊ុន Louis XIII ផ្ទាល់ ដើម្បី​ផលិត​រថយន្ត ​ល្អ​ប្លែកគេ​ពិតៗ ។ វត្ថុ​​​ផ្សេងៗ ​សម្រាប់​ការ​កុម្ម៉ង់ថ្មីៗ​ នឹង​ត្រូវ​ដាក់​​ទាំង​ផ្ទៃ​ខាង​ក្នុង​ និង​ផ្ទៃខាង​ក្រៅរបស់​រថយន្ត​ រាប់​បញ្ចូល​ទាំងកម្មវិធី bespoke ដោយ​ក្នុង​នោះ​ មាននាឡិកា​ដែលរចនា​ និង​ផលិត​​ដោយ​ក្រុម​ហ៊ុនគ្រឿង​អលង្កា Graff Luxury Watches ។ រថយន្ត​ម៉ូដែល Phantom ពីរ​គ្រឿង​​ថ្លៃ​បំផុត នឹង​មាន​បន្ថែម​នូវ​លក្ខណៈពិសេស​ផ្សេង​ទៀត គឺ​​​មាន​ស្រោប​មាស ទាំង​ផ្ទៃ​ខាង​ក្នុង​ និង​ខាង​ក្រៅ ។

ក្រុម​ហ៊ុន Rolls-Royce Motor Cars ក៏ជួយ​ក្នុងការ​គូរ​ប្លង់​ចំណតសម្រាប់​រថយន្ត​ Rolls-Royce ទាំងនោះ ព្រមទាំង​​ផ្លូវ​​នៅ​ឯសណ្ឋាគារ Louis XIII ផង​ដែរ ហើយនឹង​បណ្ដុះបណ្ដាល​ដល់អ្នក​បើក​បរ​រថយន្ត​របស់​សណ្ឋាគារ Louis XIII នៅ​ម៉ាកាវ​ក្នុងការបើក​បរ និង​​ថែ​រក្សា​រថយន្ត​ដ៏ពិសេស​នេះ​ឲ្យ​បាន​ត្រឹម​ត្រូវ ។

រថយន្ត​ម៉ូដែល Phantom​ ទាំង​នោះនឹង​ដឹកជញ្ជូន​ភ្ញៀវ​របស់​សណ្ឋាគារ Louis XIII ដែល​ស្ថិត​នៅ​លើ​​តំបន់ Cotai ក្នុងទីក្រុង​ម៉ាកាវ នៅពេល​ដែល​សណ្ឋាគារ​នេះ​បើក​ទ្វារ​នៅ​ឆមាស​ទីមួយ​ ក្នុង​ឆ្នាំ ២០១៦ ។

**-ចប់​-**

កំណត់​សម្គាល់​សម្រាប់​អ្នក​សារព័ត៌មាន

**អំពី​ក្រុមហ៊ុន** Louis XIII

**ក្រុម​ហ៊ុន**​ Louis XIII Holdings Limited **គឺជា​ក្រុម​ហ៊ុន​ដែល​ចុះបញ្ជី​ក្នុង​ផ្សារ​ភាគ​ហ៊ុន​ហុង​កុង (លេខ​កូដ​ភាគ​ហ៊ុន៖ ៥៧៧) ។ ក្រុម​ហ៊ុន​**Louis XIII Holdings **កំពុង​សាង​សង់​សណ្ឋាគារ​ថ្មីមួយ និងទីតាំង​កម្សាន្ត​​នៅ​តំបន់** Cotai **នៃទីក្រុង​ម៉ាកាវ ដើម្បី​ផ្ដល់​នូវ​បទ​ពិសោធន៍​ដ៏ត្រចះត្រចង់​ដ៏កម្រ និងគ្មាន​ពីរ ។**

សម្រាប់​ព័ត៌មាន​បន្ថែមទៀត សូម​ចូលទៅគេហទំព័រ [www.lxiii.com](http://www.lxiii.com).

**ទំនាក់ទំនង​សារព័ត៌មាន**

**នៅ​កម្ពុជា**

លោក គ្លែន​ ហ្វិល​ហ្កេត (Glen Felgate) +855 12 800 966 glenf@quantumpublicity.asia

**​អាស៊ីប៉ាស៊ីហ្វិក - ភាគ​ខាង​ត្បូង**

* James Wong +65 6838 9687 james.wong@rolls-roycemotorcars.com
* Hal Serudin +65 6838 9675 hal.serudin@rolls-roycemotorcars.com
* **Edelman**

Chaanah Crichton +852 2837 4788 chaanah.crichton@edelman.com

* **Edelman**

Yammy Wong +852 2837 4781 yammy.wong@edelman.com

* **Edelman**

Clara So +852 2837 4771 clara.so@edelman.com

**Bespoke គឺ Rolls-Royce**

**រថយន្ត Rolls-Royce នីមួយៗ គឺសុទ្ធ​តែ​​ពិសេស ។ ប៉ុន្តែ អតិថិជន​ជា​ច្រើន​ចង់បាន​លក្ខណៈពិសេស ដើម្បី​​ធ្វើ​ឲ្យ​រថយន្ត​របស់ខ្លួនខុស​​ប្លែកគេ​មានតែមួយ ។ ករណី​នេះ គឺ​ជាការ​ងារ​របស់​ផ្នែក​រចនា Bespoke របស់​ក្រុមហ៊ុន ដែល​ផ្នែក​នេះ គឺ​ប្រមូល​ផ្ដុំ​ទៅ​ដោយ​អ្នក​រចនា​ វិស្វករ និង​វិចិត្រករ ល្អ​បំផុត​នៅក្នុង​វិស័យ​យានយន្ត​របស់​ពិភព​លោក ។**

**វិធី​សាស្ត្រ​នេះ​បាន​ធ្វើ​ឲ្យ​រថយន្ត​ Rolls-Royce ខុស​ប្លែក​ពី​រថយន្ត​ផ្សេងទៀត ជាង​មួយ​សតវត្សរ៍ទៅហើយ ដោយ​​វិធីសាស្ត្រ​សព្វ​ថ្ងៃ​នេះ គឺ​ស្រប​តាម​សម័យ​នៃ​អ្នក​ផលិត​រទេះ ដែល​កាលនោះ អតិថិជន​ទិញ​សាក់​ស៊ី និង​ម៉ាស៊ីន​ដោយ​ខ្លួន​ឯង មុនពេល​បញ្ជូន​ទៅ​ឲ្យ​គេ​ផលិត​ចេញជា​រូប​រាង ស្រប​តាម​លក្ខណៈ​ពិសេស​ដែលគេ​ចង់​បាន ។**

**ចាប់ពី​ចំណុច​ល្អិតៗល្អ​ឥត​ខ្ចោះ​រហូត​ដល់ចំណុច​ធំៗ អតិថិជន​ធ្វើការ​សហការ​យ៉ាង​ជិត​ស្និត​ជាមួយ​នឹង​​ក្រុម​ការងាររបស់​ក្រុម​ហ៊ុន ដើម្បី​បំពេញតាម​ចំណង់ចំណូល​ចិត្ត​របស់​ខ្លួន ។ គំនិត​គឺ​កើត​ចេញពីគ្រប់ទីកន្លែង មិនថា ជាការ​ស្នើ​សុំ​​ឲ្យ​រៀប​ចំ​ផ្ទៃ​ខាង​ក្រៅ​ឲ្យ​បាន​ល្អ​ឥត​ខ្ចោះ​សម្រាប់​ផ្ទៃ​ក្រណាត់​ដែលគេ​ចូលចិត្ត ឬ ការ​បង្កើត​​នូវ​ចំណុច​លម្អិត​ផ្សេងៗ ដែលអាច​ប្រាប់នូវ​រឿង​រ៉ាវ​ណាមួយបាន ។ ដូច្នេះ មិន​មាន​គំនិតណា​ត្រូវ​បាន​​ទុក​ចោល​មិន​អើ​ពើ​ និង​មិន​អនុវត្ត​តាម​នោះទេ ។**

**ដោយសារ​តែ​ការងារ​​នៃ​ការ​ច្នៃ​តាម​ការ​កុម្ម៉ង់ គឺមានលក្ខណៈពិសេស​​មិន​អាច​ប្រៀប​បាន ដូច្នេះ​កម្មវិធី Bespoke គឺ​ប្រៀប​បាន​នឹង​គ្រឿង​​អលង្កា​​នៅក្នុង​ម្កុដ​របស់​​ក្រុមហ៊ុន Rolls-Royce Motor Cars ដូច្នោះដែរ ហើយ​តាមពិតទៅ Bespoke គឺជា​ Rolls-Royce តែមួយ ។**

ព័ត៌មាន​បន្ថែម

**លោក​អ្នក​អាច​ទទួលបាន​នូវ​សេចក្តីប្រកាស​ព័ត៌មាន និង​ឯកសារ​សារព័ត៌មាន ក៏ដូចជា​រូបភាព និង​វីដេអូ​ដែល​មានគុណភាព​ច្បាស់​ នៅ​លើ​គេហទំព័រ​ព័ត៌មាន​របស់​ក្រុមហ៊ុន​គឺ** [PressClub](http://www.press.rolls-roycemotorcars.com) **។ លោក​អ្នក​ក៏អាច​ទាក់​ទង​មក​ក្រុម​ការងារ​ទំនាក់ទំនង​របស់​ក្រុមហ៊ុន** Rolls-Royce Motor Cars **នៅលើទំព័រ** [Twitter](file:///%5C%5Ceurope.bmw.corp%5Cwinfs%5CW50-proj%5CPublic_Relation%5CPress%20Releases%20Statements%20%26%20Press%20Packs%5C2013%5Ctwitter.com%5Crollsroycemedia) **ផងដែរ ។**